**Էսթեր Քենուորթի Ուոթերհաուս** (անգլ.՝ Esther Kenworthy Waterhouse, 1857 - 1944), անգլիացի նկարչուհի, թատերական քննադատ և դեկորատիվ խեցեգործության նկարչուհի։

Անգլիացի նկարիչ Ջոն Ուիլյամ Ուոթերհաուսի կինը։

Կենսագրություն
--------------

Ջոն Ուիլյամ Ուոթերհաուս. «Լեդին Շալոտից» (1888)
Էսթեր Քենուորթի Ուոթերհաուսը ծնվել է 1857 թվականի հոկտեմբերի 5-ին Արևմտյան Լոնդոնի Իլինգում, եղել է նկարիչ և դպրոցական ուսուցիչ Ջեյմս Լիս Քենուորթիի և դպրոցական ուսուցչուհի Էլիզաբեթ Քենուորթիի ինը երեխաներից մեկը։

1883 թվականի սեպտեմբերի 8-ին Իլինգի եկեղեցում նա ամուսնացել է իր գործընկեր նկարիչ Ջոն Ուիլյամ Ուոթերհաուսի հետ։ Սկզբնապես նրանք ապրել են Փրիմռոուզ Հիլլում հատուկ կառուցված գեղարվեստի գաղութում, որտեղ տներում կային արվեստանոցներ։ Մոտավորապես 1900 թվականին ընտանիքը տեղափոխվել է Սենթ Ջոնս Վուդ։ Համարվում է որ «Լեդին Շալոտից» կտավում հենց նա է եղել ամուսնու բնորդուհին։

Ստեղծագործություն
-----------------

1881-1890 թվականներին նա պարբերաբար ցուցադրել է իր ծաղկային նկարները Լոնդոնի Գեղարվեստի թանգարանում և Լոնդոնի Բրիտանացի նկարիչների թագավորական միությունում։ Բացի այդ, նրա նկարները ցուցադրվել են Մանչեստրի, Բիրմինգհեմի, Լիվերպուլի պատկերասրահներում և այլ գեղարվեստական սալոններում։ 1890 թվականին նա հանկարծակի դադարեցրել է ցուցադրել իր նկարները մինչև 1925 թվականը, երբ ցուցադրության է ներկայացրել իր «Մարգարտածաղիկներ» նկարը, հավանաբար կապված 1917 թվականին ամուսնու մահով պայմանավորված ֆինանսական դժվարությունների հետ։ Բացի այդ, նա գրել է նաև թատերական վերլուծություններ։ Կյանքի վերջին տարիներին զբաղվել է դեկորատիվ խեցեգործությամբ։

Կյանքի վերջին տարիներ
---------------------

1917 թվականին ամուսնու մահից հետո ֆինանսական դժվարություններ է ունեցել։ Նա ստիպված է եղել Սենթ Ջոնս Վուդի արվեստանոցից վաճառել ամուսնու շատ կտավներ։ Սակայն այդ ժամանակաշրջանում արվեստի ստեղծագործությունները լավ գնով չէին վաճառվում, և նա, փորձելով միջոցներ հայթայթել մինչև գներն էլ ավելի կընկնեին, 1926 թվականի հուլիսի 23-ին Քրիստիս աճուրդում կազմակերպել է արվեստանոցի մնացած պարունակության վաճառք։ 1933 թվականի նոյեմբերին Հոլլ Ռոուդի նրանց տունը դրվել է վաճառքի։ Էսթերն ապրել է հյուրանոցում։ Նրանք երեխաներ չեն ունեցել, ըստ երևույթին նա ինքը չի ցանկացել՝ մեծացած լինելով բազմանդամ ընտանիքում, ընդ որում տանը մշտապես գտնվել են նաև նրա ծնողների աշակերտները։

Էսթերը մահացել է 1944 թվականի դեկտեմբերի 15-ին Ֆավերշեմի ծերանոցում ուղեղի արյունազեղության արդյունքում։ Թաղվել է ամուսնու կողքին Քենսալ Գրինում։

Ջոն Ուոթերհաուզի վրձնով գծված նրա դիմանկարը գտնվում է Ուեսթոն Պարկի (Շեֆիլդ) թանգարանում։

Ծանոթագրություններ
------------------

1. 1 2 3 4  "Esther Kenworthy Waterhouse". *engole.info* (in անգլերեն). Retrieved 2020 թ․ սեպտեմբերի 26. `{{cite web}}`: Unknown parameter `|deadlink=` ignored (`|url-status=` suggested) (help)
2. 1 2 3 4  Peter Trippi (2004), «Waterhouse, John William (1849–1917)», *Oxford Dictionary of National Biography* (Oxford University Press)
3. ↑  "Джон Уотерхаус". *artchallenge.ru* (in ռուսերեն). Retrieved 2020 թ․ սեպտեմբերի 26. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  Christopher Wood (1978). *The Dictionary of Victorian Painters*. Antique Collectors' Club. ISBN 0 902028 72 3.

Արտաքին հղումներ
----------------

* Esther Kenworthy Waterhouse, portrait, Waterhouse

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Ջոն Ուիլյամ Ուոթերհաուս |
| --- |
|  |
| Նկարների ցանկ |
|  |
| Նկարներ | 
* *Փողոցային տեսարան Կահիրեում* (1873)
* *Քունը և նրա խորթ եղբայր Մահը* (1874)
* *Կայսր Հոնորիուսի սիրելիները* (1883)
* *Հարցում պատգամախոսին* (1884)
* *Սուրբ Եվլալիա* (1885)
* *Կախարդական օղակ* (1886)
* *Լեդի Շալոտը* (1888)
* *Կիրկեն գավաթը մատուցում է Ոդիսևսին* (1891)
* *Ոդիսևսը և սիրենները* (1891)
* *Կիրկե* (1892)
* *Լեդի Շալոտը նայում է Լանսելոտին* (1894)
* *Օֆելյա* (1894)
* *Հիլասը և նիմփաները* (1896)
* *Պանդորա* (1896)
* *Մարիանան հարավում* (1897)
* *Ճակատագիր* (1900)
* *Սիրենը* (մոտ 1900)
* *Բյուրեղապակե գունդ* (1902)
* *Հյուսիսային քամի* (1903)
* *Էքո և Նարցիս* (1903)
* *Յասոն և Մեդեա* (1907)
* *Վարդերն արագ քաղեք* (1908)
* *Վարդերն արագ քաղեք* (1909)
* *Կախարդուհին* (1915)

 |  |
|  |
| Related | 
* Էսթեր Ուոթերհաուս (կինը, 1857-1944)
* Պրեռաֆայելիտներ

 |
|  |
| Commons page Commons: John William Waterhouse |

 |